31986R3157
L 294/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3157/86 НА КОМИСИЯТА
от 16 октомври 1986 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 1335/86 (2), и по-специално член 6, параграф 7 от него,
като има предвид, че Регламент (ЕИО) № 3143/85 на Комисията (3), последно изменен с Регламент (ЕИО) № 2889/86 (4), въведе схема за продажбата по намалени цени на масло от интервенция, предназначено за директна консумация под формата на концентрирано масло;
като има предвид, че, за да може да се реализира по-голямо количество от това концентрирано масло, намалението на цената на маслото, което е установено в член 2, параграф 1 от Регламент (ЕИО) № 3143/85, следва да бъде по-голямо, а стойностите на обезпечението при преработката, посочени в параграф 4, да бъдат съответно коригирани;
като има предвид, че практиката до този момент показва необходимостта да се даде повече яснота на определени разпоредби от Регламент (ЕИО) № 3143/85, отнасящи се до контрола, по начин, който гарантира, че цялата търговия на дребно, независимо от нейната структура, не попада в полето на извършване на проверки; като има предвид, че сроковете в член 7, параграф 3 от горепосочения регламент следва да бъдат съответно продължени, за да се приложат и по отношение на изкупвателните организации на предприятията за дистрибуция на дребно от деня на неговото влизане в сила;
като има предвид, че Регламент (ЕИО) № 1152/86 на Комисията (5), последно изменен с Регламент (ЕИО) № 2385/86 (6), установява разпоредби по отношение на мерки, свързани с рекламата и насърчаването на употребата на концентрирано масло, предназначено за директна консумация; като има предвид, че практиката до този момент показва, че, за да се подобри разпространението на този продукт, е необходимо тези мерки да бъдат засилени; като има предвид, че е препоръчително по-скоро да се даде възможност на съответните оператори да рекламират техните продукти, отколкото да се търси ефектът от намалението в продажната цена на маслото от интервенция върху търговията на дребно; като има предвид, че следователно изискването, посочено в член 8 от Регламент (ЕИО) № 3143/85, следва да бъде отменено, като обаче продължи да се изисква от държавите-членки периодично да уведомяват Комисията за действителните продажни цени на дребно на концентрираното масло;
като има предвид, че съгласно член 9, параграф 5, първа алинея доказателството, което се изисква за освобождаването на обезпечението за преработка, трябва да бъде представено в рамките на 12 месеца от датата на сключването на договора; като има предвид, че в следствие на административните трудности този срок следва да бъде удължен до 18 месеца;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
С настоящото Регламент (ЕИО) № 3143/85 се изменя, както следва:
1.
В член 2, параграф 1, изразът „243 ECU“ се заменя с „263 ECU“.
2.
В член 2, параграф 4, изразът „253 ECU“ се заменя с „273 ECU“.
3.
Към член 7, параграф 3 се добавя следното:
„или посредством изкупвателните организации на предприятията за дистрибуция на дребно.“
4.
Член 8 се заличава.
5.
В член 9, параграф 5, първа алинея изразът „дванадесет месеца“ се заменя с „осемнадесет месеца“.
6.
Член 10 се заменя със следното:
„Член 10
Държавите-членки уведомяват Комисията:
-
всеки вторник всяка седмица за количествата продадено масло, като във всеки отделен случай посочват количествата, за които е предвидено да се преработват в друга държава-членка,
-
в началото на всяко тримесечие за продажните цени на дребно на концентрираното масло, отчетени през предходното тримесечие.“
Член 2
Настоящият регламент влиза в сила в деня на публикуването му в Официален вестник на Европейските общности.
Въпреки това, член 1, точка 3 се прилага от 25 ноември 1985 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 октомври 1986 година.